 Daniel 11  Nafọ mbụ nke ọchịchị Darayọs onye Midia, ebiliri m wee ghọọ onye na-eme ka ọ dị ike nakwa ebe ya e wusiri ike.Ugbu a, m ga-agwa gị ihe bụ eziokwu:Eze dị ike ga-ebili ma jiri ike dị ukwuu chịa, ọ ga-emekwa uche ya.Mgbe o bilisịrị, a ga-agbaji alaeze ya ma kesaa ya nye ifufe anọ nke eluigwe, ma ọ bụghị ụmụ ya ka a ga-enye ya, ha agaghịkwa eji ụdị ike ahụ o ji chịa na-achị; nihi na a ga-efopụ alaeze ya, were ya nye ndị ọzọ na-abụghị ndị a.Eze ndịda ga-adị ike, ya bụ, otu nime ndị o mere ndị isi; eze ugwu ga-emeri ya ma jiri ike dị ukwuu nke karịrị nke onye ahụ ji chịa na-achị.Mgbe afọ ụfọdụ gasịrị, ha ga-ejikọ aka, ada nke eze ndịda ga-abịakwute eze ugwu ka ha nwee nkwekọrịta. Ma ogwe aka ada eze agaghị anọgide na-adị ike; eze agaghị eguzoli, ogwe aka ya agaghịkwa eguzoli; a ga-enyefekwa ada eze na ndị kpọtara ya na nwoke mụrụ ya nakwa onye mere ka ọ dị ike noge ndị ahụ naka ndị ọzọ.Otu onye nke si nome nke mgbọrọgwụ ada eze ga-ebili nọchie eze, ọ ga-abịakwutekwa ndị agha ma buso ebe e wusiri ike nke eze ugwu agha, ọ ga-ebusokwa ha agha wee merie ha.Ọ ga-eburukwa chi ha dị iche iche, ihe oyiyi ha a wụrụ awụ nakwa arịa ha dị oké ọnụ ahịa ndị e ji ọlaọcha na ọlaedo mee, kpụrụkwa ndị ọ dọtara nagha, laa Ijipt. Ya onwe ya kwa ga-enyere eze ugwu ohere ruo afọ ụfọdụ.Ọ ga-abatakwa nalaeze nke eze ndịda, laghachikwa nala ya.Ma ụmụ ya ga-ejikere ma chịkọta ìgwè ndị agha dị ukwuu. Ọ ga-abịarịrị ma rikpuo ha dị ka idei mmiri ma gafere. Ma ọ ga-alaghachi, ọ ga-ejikere buo agha ruo nebe ya e wusiri ike.Ma eze ndịda ga-akpasu onwe ya iwe, ọ ga-apụkwa buso ya agha, ya bụ, eze ugwu; ọ ga-emekwa ka nnukwu ìgwè mmadụ bilie, a ga-enyefekwa ìgwè mmadụ ahụ naka onye ahụ.A ga-eburu ìgwè mmadụ ahụ pụọ. Obi ya ga-afụli ya elu, ọ ga-emekwa ka iri puku kwuru iri puku mmadụ daa; ma ọ gaghị eji ọnọdụ ya siri ike mee ihe.Ma eze ugwu ga-alaghachi wee chịkọta ìgwè mmadụ karịrị nke mbụ; mgbe oge ụfọdụ gasịrị, ya bụ, afọ ụfọdụ, ọ ga-eji ụsụụ ndị agha na ngwongwo dị ukwuu bịa.Nime oge ndị ahụ, ọtụtụ ga-ebili ibuso eze ndịda agha.Eze ugwu ga-abịa maa ékpè ma weghara obodo e wusiri ike. Ma ogwe aka niile nke ndịda agaghị eguzoli, ndị ya ọ họrọ ahọ agaghịkwa eguzoli; ike agaghị adị ha iguzo.Onye na-abịa ibuso ya agha ga-eme uche ya, o nweghịkwa onye ga-eguzo nihu ya. Ọ ga-eguzokwa nala nke Ihe Ịchọ Mma, mkpochapụ ga-adịkwa naka ya.Ọ ga-ekpebisi ike iji ike alaeze ya dum bịa, ya na ya ga-enwekwa nkwekọrịta; ọ ga-emekwa ihe nụzọ dị irè. A ga-enyekwa ya ike ka o bibie nwaanyị nke nwaanyị mụrụ. Nwaanyị ahụ agaghị eguzoli, ọ gaghịkwa anọgide na-abụ nke ya.Ọ ga-atụgharị chee ihu nala dị nụsọ osimiri, ọ ga-enwetakwa ọtụtụ ndị. Otu ọchịagha ga-eme ka nkọcha ọ na-akọcha ya kwụsị, nkọcha ya ewee ghara ịdị. Ọ ga-eme ka o jiri isi ya buru ya.Ọ ga-atụgharị chee ihu nebe ndị e wusiri ike dị nala ya, ọ ga-asụkwa ngọngọ wee daa, a gaghị ahụkwa ya.Otu onye ga-ebili nọchie ya, bụ onye na-eme ka onye na-anara ndị mmadụ ihe naka ike gabiga nalaeze ahụ dum mara mma, a ga-agbajikwa ya nime ụbọchị ole na ole, kama ọ gaghị abụ niwe ma ọ bụ nagha.Onye a ga-eleda anya ga-ebili nọchie ya, ha agaghị enye ya ebube nke alaeze ahụ; ọ ga-abatakwa noge nchegbu na-adịghị wee jiri ire ụtọ nweta alaeze ahụ.Ma a ga-erikpu ogwe aka niile nke idei mmiri ahụ nihi ya, a ga-agbajikwa ha; a ga-agbajikwa Onye Ndú nke ọgbụgba ndụ ahụ.Ebe ọ bụ na ha na ya ga-ejikọ aka, ọ ga-aghọ aghụghọ ma gbagote wee jiri ntakịrị mba ghọọ onye dị ike.Noge nchegbu na-adịghị, ọ ga-abanye ọbụna nakụkụ kasị mma nógbè ọ na-achị wee mee ihe nna ya hà na nna nna ya hà na-emeghị. Ọ ga-ekesara ha ihe e bukọọrọ nagha na ihe a kwatara akwata na ngwongwo dị iche iche; ọ ga-akpakwara ebe ndị e wusiri ike nkata, kama ọ bụ naanị ruo nwa oge.Ọ ga-eji obi ike na ike ya chịrị ụsụụ ndị agha buso eze ndịda agha; ma eze ndịda ga-eji ụsụụ ndị agha buru ibu ma dị ike jikere ibu agha. Ma ọ gaghị eguzoli, nihi na ha ga-akpara ya nkata.Ọ bụ ndị na-eri nri ya pụrụ iche ga-eme ka ọ daa.Ma obi ndị eze abụọ a ga-adị nime ihe ọjọọ, ha ga-anọ notu tebụl na-agha ụgha. Ma ọ dịghị ihe ga-enwe isi, nihi na ọgwụgwụ ga-abịa noge a kara aka.Ọ ga-eburu ọtụtụ ngwongwo laghachi nala ya, obi ya ga-adị nimegide ọgbụgba ndụ ahụ dị nsọ. Ọ ga-emekwa ihe nụzọ dị irè ma laghachi nala ya.Noge a kara aka, ọ ga-agaghachi, ọ ga-ebusokwa eze ndịda agha; ma nke ikpeazụ a agaghị adị ka nke mbụ.Ụgbọ mmiri Kitim ga-ebuso ya agha, ọ ga-enwekwa mwute.Ogwe aka dị iche iche ga-esi nebe ọ nọ bilie; ha ga-emerụkwa ebe nsọ, bụ ebe e wusiri ike, wepụkwa àjà ahụ a na-achụ mgbe niile.Ọ ga-eji ire ụtọ mee ka ndị na-emebi ọgbụgba ndụ ahụ si nezi ofufe dapụ. Ma ndị maara Chineke ha ga-emeri, ha ga-emekwa ihe nụzọ dị irè.Ndị nwere nghọta netiti ndị mmadụ ga-eme ka ọtụtụ ndị nwee nghọta. A ga-ejikwa mma agha na ire ọkụ mee ka ha daa, meekwa ka ha daa site nịdọrọ ha nagha na ibukọrọ ihe ha, ruo ụbọchị ụfọdụ.Ma mgbe e mere ka ha daa, a ga-enyetụrụ ha aka; ọtụtụ ndị ga-ejikwa ire ụtọ sonyere ha.A ga-emekwa ka ụfọdụ nime ndị nwere nghọta daa, ka e wee rụọ ọrụ nnụcha nihi ha, meekwa ka ha dị ọcha ma mee ka ha na-enwu gbaa, ruo noge ikpeazụ; nihi na ọ ga-abụ noge a kara aka.Eze ahụ ga-emekwa uche ya, ọ ga-ebulikwa onwe ya elu, meekwa onwe ya ka ọ dị elu karịa chi ọ bụla; ọ ga-ekwukwa ihe na-awụ akpata oyi nahụ megide Chi kasị chi niile. Ihe ga-agakwara ya nke ọma ruo mgbe amamikpe ahụ kwụsịrị; nihi na a ga-eme ihe ahụ e kpebiri.Ọ gaghị eji Chi ndị nna nna ya kpọrọ ihe; ọ gaghị eji ihe na-agụ ndị inyom agụụ kpọrọ ihe, ọ gaghịkwa eji chi ọ bụla ọzọ kpọrọ ihe, kama ọ ga-ebuli onwe ya elu karịa onye ọ bụla.Ma ọ ga-anọ nọkwá ya nye chi nke ebe dị iche iche e wusiri ike otuto; ọ ga-ejikwa ọlaedo, ọlaọcha, nkume ndị dị oké ọnụ ahịa, na ihe ndị a na-achọsi ike nye chi nna ya hà na-amaghị otuto.Ọ ga-atụkwasị chi ala ọzọ obi wee mee ihe nụzọ dị irè megide ebe ndị a kasị wusie ike. Ọ ga-eme ka onye ọ bụla kwadoro ya nwee ebube dị ukwuu, ọ ga-emekwa ka ha chịa netiti ọtụtụ ndị; ọ ga-ekenyekwa ha ala ma ha kwụọ ụgwọ.Noge ikpeazụ, ya na eze ndịda ga-asọrịta mpi, eze ugwu ga-ejikwa ụgbọ ịnyịnya na ndị na-agba ịnyịnya na ọtụtụ ụgbọ mmiri wakpo ya; ọ ga-abanyekwa nala dị iche iche wee rikpuo ha dị ka idei mmiri ma gafere.Ọ ga-abanyekwa nala nke Ihe Ịchọ Mma, a ga-emekwa ka ọtụtụ ala daa. Ma, ọ bụ ala ndị a ga-agbapụ naka ya, Idọm na Moab na akụkụ bụ isi nụmụ Amọn.Ọ ga na-esetị aka ya megide ala dị iche iche; ma ala Ijipt agaghị agbapụ naka ya.Ọ ga-achị akụ e zoro ezo bụ ọlaedo na ọlaọcha, chịakwa ihe niile a na-achọsi ike nke Ijipt. Ndị Libia na ndị Itiopia ga na-esokwa nzọụkwụ ya.Ma a ga-enwe akụkọ ga-enye ya nsogbu, nke ga-esi nebe ọwụwa anyanwụ na ebe ugwu, ọ ga-ejikwa ọnụma gawa ka o kpochapụ ọtụtụ ndị ma laa ha niyi.Ọ ga-amakwa ụlọikwuu ya nke dị ka obí eze nagbata nnukwu oké osimiri na ugwu nsọ nke Ihe Ịchọ Mma; ọ ga-abịarukwa ọgwụgwụ ya, ọ dịghịkwa onye ga-enyere ya aka. 